《题崔白访戴图》
宋代·刘克庄

好事过子云，摘仙访贺老。
载醪谈文字，其乐侔击考。
子猷稍崖异，入剡殊草草。
船头一籧篨，船尾一村僚。
扬滕巽怒，飘瞥林岫缟。
何曾携爨具，清景自可饱。
溪边处士庐，雪深无人扫。
肯来斯已奇，倏去良亦好。
游子有饥色，主人省行搅。
异世觉绘事，拊掌为绝倒。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。